**Условие №1. Речник на използваните термини**

|  |  |
| --- | --- |
| Оператор/Притежател на разрешителното | „ЯЙЦЕПРОМ“ АД  6600 град Кърджали, бул. България № 41 |
| Площадка | с. Глухар, община Кърджали |
| Географски координати на условния геометричен център на площадката | 41°35'21.322" N  25°23'33.516" E |
| МОСВ | Министерство на околната среда и водите |
| ИАОС | Изпълнителна агенция по околна среда |
| РИОСВ | РИОСВ – Хасково |
| БД | Басейнова дирекция „Източнобеломорски район“ |
| Общински власти | Община Кърджали |
| Заявлението | Допълнено заявление за издаване на комплексно разрешително на „ЯЙЦЕПРОМ“ АД, гр. Кърджали, площадка с. Глухар, община Кърджали, внесено в ИАОС с писмо, Вх. № 6676/04.07.2023 г. |
| ГДОС | Годишен доклад за изпълнение на дейностите, за които е предоставено настоящото комплексното разрешително (годишен доклад за околна среда) |
| Наредбата | Наредба за условията и реда за издаване на комплексни разрешителни |
| НДЕ | Норми за допустими емисии на вредни вещества, изпускани в атмосферния въздух |
| СУОС | Система за управление на околната среда |
| Ден | От 07.00ч. до 19.00ч. |
| Вечер | От 19.00ч. до 23.00ч. |
| Нощ | От 23.00ч. до 07.00ч. |
| dB (A) | Децибели (А скала) |
| ЗООС | Закон за опазване на околната среда |
| КР | Комплексно разрешително |
| НДНТ | Най-добри налични техники |
| Норма за ефективност | Количество ресурс или изпуснат замърсител за единица капацитет |
| mg/Nm3 | Концентрация – количество вещество в единица обем газове, приведени към нормални атмосферни условия |
| Единица капацитет | 1000 броя места за отглеждане на птици за една година |
| Жизнен цикъл | 12-15 месеца |
| ВС | Вентилационна система |
| ЗЗВВХВС | Закон за защита от вредното въздействие на химичните вещества и смеси |
| ЕРИПЗ | Европейския регистър за изпускането и преноса на замърсители |
| Приоритетни вещества | Вещества, определени със Заповед № РД-321/07.05.2007 г. на Министъра на околната среда и водите |
| ЕРИПЗ | Европейския регистър за изпускането и преноса на замърсители |
| Общ екскретиран азот (N) | Общият азот, отделен в резултат от метаболитните процеси при животните чрез урината и изпражненията |
| Общ екскретиран фосфор | Общият фосфор, отделен в резултат от метаболитните процеси при животните чрез урината и изпражненията |
| Ad libitum | Осигуряване на свободен достъп до фуражи или вода, като по този начин животното може само да регулира съответно приетото количество според биологичните си нужди |
| Чувствителен рецептор | Зона, която се нуждае от специална защита срещу замърсяване, като например:   * жилищни зони; * зони, в които се извършват човешки дейности (например училища, детски градини, зони за отдих, болници или старчески домове); * чувствителни екосистеми/местообитания |
| Стопанство | Инсталация, съгласно посоченото в член 3, точка 3 от Директива 2010/75/ЕС, в която се отглеждат свине или птици |
| Жизнено пространство за едно животно | Предоставеното пространството на едно животно в дадена система за отглеждане, при отчитане на максималния капацитет на съоръжението |

**Условие № 2. Инсталации, обхванати от това разрешително**

**До писмено потвърждение с констативен протокол от РИОСВ на изпълнението на Условие 3.4.**

**Инсталация, която попада в обхвата на Приложение № 4 към ЗООС:**

**1. Инсталация за интензивно отглеждане на птици (кокошки-носачки),** състояща се от 4 броя производствени сгради, изпълняваща дейност, съгласно т. 6.6 „a“ от Приложение № 4 към ЗООС „Инсталации за интензивно отглеждане на птици с повече от 40 000 места за птици.

**След писмено потвърждение с констативен протокол от РИОСВ на изпълнението на Условие 3.4.**

**Инсталация, която попада в обхвата на Приложение № 4 към ЗООС:**

**1. Инсталация за интензивно отглеждане на птици (кокошки-носачки),** състояща се от 5 броя производствени сгради, изпълняваща дейност, съгласно т. 6.6 „a“ от Приложение № 4 към ЗООС „Инсталации за интензивно отглеждане на птици с повече от 40 000 места за птици.

**Условие № 3. Обхват**

**Условие 3.1.** Работата на инсталациите и емисиите в околната среда да бъдат контролирани и поддържани в съответствие с условията на настоящото комплексно разрешително. Всички планове и програми, които се изискват в настоящото разрешително, са неразделна част от него.

**Условие 3.2.** Нито едно от условията в разрешителното не отменя законовите задължения на притежателя му, произтичащи от други нормативни актове.

**Условие 3.3.** Всяко назоваване в настоящото разрешително на понятието „площадка” ще означава територията, на която е разположена инсталацията по **Условие 2.**, и очертана с цветна линия в Приложение Генерален план „Яйцепром“ АД, площадка Глухар от заявлението.

**Условие 3.4.** На притежателя на настоящото разрешително се разрешава изграждането и експлоатацията на производствена Сграда № 5 с капацитет от 58 800 броя места за птици.

**Условие № 4. Капацитет на инсталациите**

**Условие 4.1.** Притежателят на настоящото разрешително да експлоатира инсталацията по **Условие 2.** без да превишава капацитета, посочен в **Таблица 4.1.**

**До писмено потвърждение с констативен протокол от РИОСВ на изпълнението на Условие 3.4.**

**Таблица 4.1**

|  |  |  |  |
| --- | --- | --- | --- |
| **№** | **Инсталация** | **Позиция на дейността по Приложение № 4 към ЗООС** | **Капацитет, места за птици** |
| **1.** | **Инсталация за интензивно отглеждане на птици (кокошки-носачки),** състояща се от 4 броя производствени сгради | **6.6 „а“** | **79 636** |

**След писмено потвърждение с констативен протокол от РИОСВ на изпълнението на Условие 3.4.**

**Таблица 4.1**

|  |  |  |  |
| --- | --- | --- | --- |
| **№** | **Инсталация** | **Позиция на дейността по Приложение № 4 към ЗООС** | **Капацитет, места за птици** |
| **1.** | **Инсталация за интензивно отглеждане на птици (кокошки-носачки)**, включваща:  - Сграда № 1;  - Сграда № 2;  - Сграда № 3;  - Сграда № 4;  - Сграда № 5. | **6.6 „а“** | **138 436**  20 456  19 500  19 840  19 840  58 800 |

**Условие 4.2. Докладване**

**Условие 4.2.1.** Притежателят на настоящото разрешително да прилага инструкция за измерване или изчисляване на годишната продукция за инсталацията по **Условие № 2**, която попада в обхвата на Приложение № 4 към ЗООС.

**Условие 4.2.2.** Притежателят на настоящото разрешително да документира и докладва като част от ГДОС годишно количество продукция за инсталацията по **Условие № 2**, която попада в обхвата на Приложение № 4 към ЗООС.

**Условие 4.2.3.** Притежателят на настоящото разрешително да документира и докладва веднъж годишно, като част от ГДОС:

* Брой постъпващи и напускащи животни, включително умрели.

**Условие № 5. Управление на околната среда**

Притежателят на настоящото комплексно разрешително да осъществява системно управление по околна среда, съобразено с изискванията на приложимите заключения за НДНТ и отговарящо на следните условия:

**Условие 5.1.** Притежателят на настоящото комплексно разрешително да изготви всички инструкции за експлоатация и поддръжка, изисквани с разрешителното.

**Условие 5.2.** Притежателят на настоящото комплексно разрешително да прилага писмени инструкции за мониторинг на техническите и емисионни показатели, съгласно условията в комплексното разрешително.

**Условие 5.3.** Притежателят на настоящото комплексно разрешително да прилага писмени инструкции за периодична оценка на съответствието на стойностите на емисионните и технически показатели с определените в условията на разрешителното.

**Условие 5.4.** Притежателят на настоящото комплексно разрешително да прилага писмена инструкция за установяване на причините за допуснатите несъответствия и предприемане на коригиращи действия.

**Условие 5.5.** Притежателят на настоящото комплексно разрешително да прилага писмена инструкция за периодична оценка на наличие на нови нормативни разпоредби към работата на инсталацията по **Условие № 2**, произтичащи от нови нормативни актове, и да уведомява ръководния персонал за предприемане на необходимите организационни/технически действия за постигане съответствие с тези нормативни разпоредби.

**Условие 5.6.** Притежателят на настоящото разрешително да документира в съответствие с изискванията на условията в комплексното разрешително.

**Условие 5.7.** Притежателят на настоящото разрешително да документира и съхранява резултатите от прилагането на инструкцията по **Условие 5.5.**

**Условие № 6. Тълкуване**

**Условие 6.1.** Всички условия в настоящото комплексно разрешително, за които не е определен индивидуален срок за изпълнение се считат за влизащи в сила от датата на влизане в сила на настоящото комплексно разрешително.

**Условие 6.2.** Годишните стойности на нормите за ефективност се определят, като годишното количество на съответния употребен ресурс (вода и енергия) се раздели на броя на отгледаните птици през съответната година и се умножи по 1000.

**Условие 6.2.1.** „Нормите за ефективност” по отношение на консумация на вода и енергия са спазени в случай, че изчислените консумации са по-малки или равни на количествата, определени в настоящото разрешително.

**Условие 6.3.** Годишното количество образуван отпадък се определя като сума от количествата образуван отпадък за 12 месеца.

**Условие 6.3.1.** Условията за разрешено количество образуван отпадък са спазени в случай, че така изчислените годишни количества са по-малки или равни на количествата, определени в настоящото разрешително.

**Условие 6.4.** „Прекратяване на работата на инсталации/съоръжения или на части от тях” са случаите, когато операторът/притежателят на разрешителното преустанови работата на инсталации/съоръжения или на части от тях, при което се изключва вероятността за бъдещо възобновяване на тяхната работа. Прекратяването на дейността на инсталации/съоръжения или на части от тях включва демонтиране на оборудването и/или свързаните с неговата работа технологични линии. Окончателното прекратяване на всички дейности по Приложение № 4 към ЗООС на площадката включва и изпълнението на чл. 121, т. 8 от ЗООС.

**Условие 6.5**. „Временно прекратяване на работата на инсталации/ съоръжения или на части от тях” са случаите, когато операторът/притежателят на разрешителното преустановява работата на инсталации/ съоръжения или на части от тях за определен период от време.

**Условие 6.6.** Количеството емитиран замърсител във въздуха за единица капацитет се изчислява, като годишното количество замърсител се раздели на броя на отгледаните птици през съответната година и се умножи по 1000. За изчисляване на годишното количество замърсител следва да се използват указанията от Ръководството за прилагане на ЕРИПЗ.

**Условие 6.7.** „Метод на изпитване” е посоченият/посочените в комплексното разрешително метод/методи за изпитване.

**Условие 6.8**. „Въвеждане в експлоатация“ е датата, от която инсталацията/съоръжението е въведена в експлоатация по реда на Закона за устройство на територията (ЗУТ) или по реда на друга приложима, специализирана нормативна уредба, а когато такъв ред не е приложим - датата, от която инсталацията/съоръжението започне да консумира вода, енергия и/или суровини/спомагателни материали/горива и съответно започне да отделя емисии и отпадъци в околната среда.

**Условие 6.9.** „Нов стационарен източник” е всеки неподвижен източник, чието изграждане или съществено изменение е започнало след 17.05.2006 г., съгласно дефиницията в чл.1, т.16 на Протокола към Конвенцията от 1979 г. за трансграничното замърсяване на въздуха на далечни разстояния за намаляване на подкиселяването, еутрофикацията и тропосферния озон (обн. ДВ, 38/2005 г.).

**Условие 6.10.** Условията за норми за еквивалентно ниво на шум са спазени в случай, че всяко наблюдение отговаря на поставените в настоящото комплексно разрешително норми. Наблюденията се правят при спазване изискванията на чл. 18 от Наредба № 54 от 13.12.2010 г. за дейността на националната система за мониторинг на шума в околната среда и за изискванията за провеждане на собствен мониторинг и предоставяне на информация от промишлените източници на шум в околната среда и в съответствие с „Методика за определяне на общата звукова мощност, излъчвана в околната среда от промишлено предприятие и определяне нивото на шума в мястото на въздействие”.

**Условие 6.11.** Разработеният от оператора план за собствен мониторинг, съобразен с условията в комплексното разрешително, се представя за съгласуване в РИОСВ. Изпълнителният директор на ИАОС одобрява плана, и писмено уведомява оператора за това.

**Условие № 7. Уведомяване**

**Условие 7.1.** Притежателят на настоящото комплексно разрешително да уведомява областния управител, кмета на общината, РИОСВ и органите на ГД “ПБЗН” – МВР, при аварийни или други замърсявания, а в случаите на замърсяване на повърхностни и/или подземни води и Басейнова дирекция, когато са нарушени установените с настоящото комплексно разрешително или с нормативен акт норми на изпускане на замърсяващи вещества в околната среда, след установяване на вида на замърсяващите вещества и размера на замърсяването.

**Условие 7.2.** Притежателят на настоящото комплексно разрешително да уведомява РИОСВ за началото и очакваната продължителност на приемните изпитвания по смисъла на Закона за устройство за територията (ЗУТ) или по реда на друга приложима, специализирана нормативна уредба за въвеждане в нормална експлоатация на инсталациите/ пречиствателните съоръжения.

**Условие 7.3.** Притежателят на настоящото разрешителното след приключване на приемните изпитвания да представи в РИОСВ копие от документа за въвеждане на обекта в експлоатация.

**Условие 7.4.** Притежателят на настоящото разрешителното да информира ИАОС, с копие до РИОСВ за всяка планирана промяна (по смисъла на ЗООС) в работата на инсталацията по Условие № 2., съгласно нормативно установения ред.

**Условие 7.5.** Притежателят на настоящото разрешително да уведомява съответния компетентен орган при аварийни или други замърсявания.

**Условие 7.6.** Притежателят на настоящото разрешително е длъжен незабавно да информира съответния компетентен орган при съществуване на непосредствена заплаха за екологични щети въпреки предприетите от него мерки.

**Условие 7.7.** При настъпили екологични щети операторът е длъжен незабавно да уведоми съответния компетентен орган за причинените екологични щети.

**Условие 7.8.** Притежателят на настоящото разрешителното да докладва ежегодно, като част от ГДОС информацията по изпълнението на **Условие 7.1** и **Условие 7.4.**

**Условие № 8. Използване на ресурси**

**Условие 8.1. Използване на вода**

**Условие 8.1.1.** Използването на вода за производствени нужди (включително охлаждане) да става единствено при наличие на Разрешително за водовземане, издадено, съгласно изискванията на Закона за водите, и/или при наличие на актуален договор с “В и К” оператор и при спазване на условията в документите, уреждащи законосъобразното използване на вода.

**Условие 8.1.2.** При работа на инсталацията по **Условие 2**, попадащав обхвата на Приложение № 4 към ЗООС, количеството използвана свежа вода за производствени нужди (включително охлаждане) да не превишава количеството в **Таблица 8.1.2.**

**Таблица 8.1.2.**

|  |  |
| --- | --- |
| **Инсталация** | **Годишна норма за ефективност при употребата на вода, m3/ единица капацитет** |
| **Инсталация за интензивно отглеждане на птици (кокошки-носачки)** | 136,88 |

**Условие 8.1.3.** Притежателят на настоящото разрешително да прилага инструкция за експлоатация и поддръжка на поилната инсталация и охладителната система, които са основен консуматор на вода за производствени нужди (включително охлаждане) в инсталацията по **Условие 2**, попадаща в обхвата на Приложение № 4 към ЗООС.

**Условие 8.1.4.** Притежателят нанастоящото разрешително да прилага инструкция за извършване на проверки на техническото състояние на водопроводната мрежа на площадката, установяване на течове и предприемане на действия за тяхното отстраняване.

**Условие 8.1.5. Измерване и документиране**

**Условие 8.1.5.1.** Притежателят на настоящото разрешително да отчита изразходваните количества вода общо на площадката чрез измервателно устройство, означено на Приложeние ……… към заявлението.

**Условие 8.1.5.2.** Притежателят на настоящото разрешително да прилага инструкция за измерване/изчисляване и документиране на изразходваните количества вода за производствени нужди (включително охлаждане). Документираната информация да включва:

* Годишна консумация на вода за производствени нужди (включително охлаждане) за инсталацията по **Условие 2,** която попада в обхвата на Приложение № 4 към ЗООС;
* Стойността на годишната норма за ефективност при употребата на вода за производствени нужди (включително охлаждане) за инсталацията по **Условие 2**, попадаща в обхвата на Приложение №4 към ЗООС.

**Условие 8.1.5.3.** Притежателят на настоящото разрешително да прилага инструкция за оценка на съответствието на изразходваните количества вода за производствени нужди (включително охлаждане) с нормата по **Условие 8.1.2.** Инструкцията да включва установяване на причините за несъответствията и предприемане на коригиращи действия. Резултатите от изпълнението на инструкцията да се документират и съхраняват.

**Условие 8.1.5.4.** Притежателят на настоящото разрешително да документира резултатите от изпълнението на инструкциятаза проверките на техническото състояние на водопроводната мрежа, установяване на течове и предприетите действия за тяхното отстраняване. Резултатите да се съхраняват.

**Условие 8.1.5.5.** Резултатите от изпълнението на инструкцията по **Условие 8.1.3.** да се документират, съхраняват и да се предоставят при поискване от страна на компетентните органи.

**Условие 8.1.6. Докладване**

**Условие 8.1.6.1.** Притежателят на настоящото разрешително да докладва ежегодно, като част от ГДОС изчислените стойности на годишната норма за ефективно използване на вода за производствени нужди (включително охлаждане) за инсталацията по **Условие 2**, която попада в обхвата на Приложение № 4 на ЗООС.

**Условие 8.1.6.2.** Притежателят на настоящото разрешително да докладва ежегодно, като част от ГДОС резултати от оценката за съответствие по **Условие 8.1.5.3.** Информацията задължително да съдържа информация за броя и причините за документираните несъответствия и предприетите/планирани коригиращи действия за отстраняването им.

**Условие 8.2. Енергия**

**Условие 8.2.1.** Консумираната електроенергия от инсталацията по **Условие № 2**, попадаща в обхвата на Приложение № 4 към ЗООС, да не превишава стойностите, посочени в **Таблица 8.2.1.**

**Таблица 8.2.1.**

|  |  |
| --- | --- |
| **Наименование на инсталацията** | **Годишна норма за ефективност при употребата на електроенергия, MWh/единица капацитет** |
| **Инсталация за интензивно отглеждане на птици (кокошки-носачки)** | **5,72** |

**Условие 8.2.1.2.** Притежателят на настоящото комплексно разрешително да прилага инструкция за експлоатация и поддръжка нa вентилационната система и осветителната инсталация на халетата, хранилната инсталация и сортировъчната за яйца инсталация, които са основен консуматор на електроенергия за производствени нужди от инсталацията по **Условие № 2**, попадаща в обхвата на **Приложение № 4** към ЗООС.

**Условие 8.2.2. Измерване и документиране**

**Условие 8.2.2.1.** Притежателят на настоящото комплексно разрешително да прилага инструкция, осигуряваща измерване и документиране на изразходваните количества електроенергия за производствени нужди, изразени като:

* + - Стойността на годишната норма за ефективност при употребата на електроенергия за инсталацията по **Условие № 2**, попадаща в обхвата на Приложение № 4 към ЗООС;
    - Годишна консумация на електроенергия за производствени нужди за инсталацията по **Условие № 2**, попадаща в обхвата на Приложение № 4 към ЗООС.

Количеството консумирана електроенергия да се отчита чрез измервателно устройство, отбелязано на **Приложение № 8А** към Заявлението.

**Условие 8.2.2.2.** Притежателят на настоящото комплексно разрешително да прилага инструкция за оценка на съответствието на измерените количества консумирана електроенергия с определените такива в **Условие 8.2.1.**, в това число установяване на причините за несъответствията и предприемане на коригиращи действия за отстраняването им. Резултатите от изпълнението на инструкцията да се документират.

**Условие 8.2.2.3.** Притежателят на настоящото комплексно разрешително да документира резултатите от изпълнението на инструкцията по **Условие 8.2.1.2.**

**Условие 8.2.3. Докладване**

**Условие 8.2.3.1.** Притежателят на настоящото комплексно разрешително да докладва ежегодно, като част от ГДОС:

* + - изчислените стойности на годишните норми за ефективност при употребата на електроенергия за инсталацията по **Условие № 2**, попадаща в обхвата на Приложение № 4 към ЗООС за календарната година;
    - резултатите от оценката на съответствието на количествата електроенергия с определените такива в **Условие 8.2.1.**, причините за документираните несъответствия и предприетите коригиращи действия.

**Условие 8.3. Суровини, спомагателни материали и горива**

**Условие 8.3.2**. **Измерване и документиране**

**Условие 8.3.2.1.** Притежателят на настоящото разрешително да прилага инструкция, осигуряваща измерване/изчисляване и документиране на:

- годишна консумация на фураж за инсталацията по **Условие № 2.**

**Условие 8.3.3. Докладване**

**Условие 8.3.3.1.** Притежателят на настоящото разрешително да докладва ежегодно, като част от ГДОС, стойностите на годишната консумация на фураж за инсталацията по **Условие 2**.

**Условие 8.3.4. Съхранение на спомагателни материали** **и горива**

**Условие 8.3.4.1.** Всички химични вещества и смеси, класифицирани в една или повече категории на опасност, съгласно Регламент (ЕО) № 1272/2008 относно класифицирането, етикетирането и опаковането на вещества и смеси, изменен с последващи изменения и поправки, да бъдат опаковани, етикетирани и снабдени с информационни листове за безопасност. Информационните листове за безопасност да отговарят на изискванията на Приложение II към Регламент (ЕО) 1907/2006 относно регистрацията, оценката, разрешаването и ограничаването на химикали (REACH), изменен с последващи изменения и поправки.

**Условие 8.3.4.1.1.** Притежателят на настоящото разрешително да съхранява на площадката и да представя при поискване на РИОСВ копия от информационните листове за безопасност на използваните опасни химични вещества и смеси, спомагателни материали и горива.

**Условие 8.3.4.1.2.** Съхранението на химични вещества и смеси трябва да отговаря на условията за съхранение, посочени в информационните листове за безопасност, и Наредбата за реда и начина за съхранение на опасни химични вещества и смеси.

**Условие 8.3.4.2.** Притежателят на настоящото разрешително да представи в срок до един месец след влизане в сила на разрешителното в РИОСВ актуален план на площадката, в който са означени местата за съхранение на всички опасни химични вещества.

**Условие 8.3.4.3.** При планирана промяна на място за съхранение на опасни химични вещества притежателят на настоящото разрешително да представи в РИОСВ актуализация на план на площадката с означени на него места за съхранение на опасни вещества, в срок един месец преди осъществяване на промяната.

**Условие 8.3.5. Документиране**

**Условие 8.3.5.1.** Притежателят на настоящото разрешително да документира резултатите от извършените проверки на съответствието на съоръженията, складовете и площадките за съхранение с изискванията на нормативната уредба за реда и начина на съхранение на опасни химични вещества, включително на установените причини за несъответствие и предприетите коригиращи действия.

**Условие 8.3.6. Докладване**

**Условие 8.3.6.1.** Притежателят на настоящото разрешително да докладва като част от ГДОС резултатите от извършените проверки на съответствието на съоръженията, складовете и площадките за съхранение с изискванията на нормативната уредба за реда и начина на съхранение на опасни химични вещества, включително на установените причини за несъответствие и предприетите коригиращи действия.

**Условие № 9. Емисии в атмосферата**

**Условие 9.2.** **Емисии от точкови източници**

**Условие 9.2.1.** Дебитът на технологичните и вентилационни газове от всички организирани източници, посочени в **Условие 9.2.2. и Условие 9.2.3.** не трябва да превишава определените в съответните таблици стойности.

Не се допуска наличие или експлоатация на други организирани източници на емисии и изпускащи устройства в атмосферния въздух, освен описаните в **Условие 9.2.2**. и **Условие 9.2.3.**  в Приложение - Генерален план „Яйцепром“ АД площадка Глухар към Заявлението са означени организираните източници на емисии, изпускани в атмосферния въздух.

**Условие 9.2.2.** **Инсталация за интензивно отглеждане на птици (кокошки-носачки).**

**Таблица 9.2.2.**

| **Изпускащо устройство, №** | **Източник** | **Макс. дебит на газовете, Nm3/h** | **Пречиствателно съоръжение** | **Височина на изпускащото устройство, m** |
| --- | --- | --- | --- | --- |
| 10 броя вентилатора | Сграда № 1 | **235 000** | - |  |
| 6 броя вентилатора по 14 500 Nm3/h –  общо 87 000 Nm3/h | 1.61 |
| 4 бр. вентилатора по 37 000 Nm3/h –  общо 148 000 Nm3/h | 1.73 |
| 10 броя вентилатора | Сграда № 2 | **235 000** | - |  |
| 6 броя вентилатора по 14 500 Nm3/h –  общо 87 000 Nm3/h | 1.44 |
| 4 бр. вентилатора по 37 000 Nm3/h –  общо 148 000 Nm3/h | 1.73 |
| 11 броя вентилатора | Сграда № 3 | **272 000** | - |  |
| 6 броя вентилатора по 14 500 Nm3/h –  общо 87 000 Nm3/h | 1.57 |
| 5 бр. вентилатора по 37 000 Nm3/h –  общо 185 000 Nm3/h | 1.66 |
| 11 броя вентилатора | Сграда № 4 | **272 000** | - |  |
| 6 броя вентилатора по 14 500 Nm3/h –  общо 87 000 Nm3/h | 1.54 |
| 5 бр. вентилатора по 37 000 Nm3/h –  общо 185 000 Nm3/h | 1.73 |
| 11 броя вентилатора | Сграда № 5 | **1 176 000** | - |  |
| 14 броя вентилатора по 42 000 Nm3/h –  общо 588 000 Nm3/h | 1.50 |
| 14 броя вентилатора по 42 000 Nm3/h –  общо 588 000 Nm3/h | 3.15 |

**Условие 9.2.3. Съоръжение за унищожаване на СЖП**

**Таблица 9.2.3.**

|  |  |  |  |  |  |  |
| --- | --- | --- | --- | --- | --- | --- |
| **ИУ №** | **Източник на отпадъчни газове** | **Максимален дебит на газовете,**  **Nm3/h** | **Номинална входяща топлинна мощност**  **MW** | **Пречиствателно**  **съоръжение** | **Вид на горивото** | **Височина на ИУ**  **(m)** |
| 2 | Инсталация за обезвреждане на СЖП | 8 500 | 1.333 | Вторична камера за доизгаряне на димните газове | Природен газ | 4 |

**Таблица 9.2.3.-продължение**

|  |  |
| --- | --- |
| **Параметър** | **Емисионни норми\*** |
| Прах | 20 mg/Nm3 |
| Серен диоксид | 400 mg/Nm3 |
| HCl | 30 mg/Nm3 |
| HF | 5 mg/Nm3 |
| СО | 100 mg/Nm3 |
| NOx | 400 mg/Nm3 |
| Органични вещества, определени като общ въглерод | 50 mg/Nm3 |

**Условие 9.2.4.** Притежателят на настоящото разрешително да прилага инструкция за извършване на периодична оценка на съответствието на измерените стойности на контролираните параметри с определените емисионни норми, установяване на причините за несъответствията и предприемане на коригиращи действия.

**Условие 9.2.5.** При експлоатацията на инсталацията по **Условие № 2** стойностите на екскретиран азот и фосфор за жизнено пространство за едно животно/година не трябва да превишават определените в **Таблица 9.2.5.1.** стойности. Методът на изчисление/оценката на емисиите да се съгласува с РИОСВ чрез с плана за мониторинг.

**Таблица 9.2.5.1. Свързан с НДНТ общ екскретиран азот и фосфор**

|  |  |  |
| --- | --- | --- |
| **Параметър** | **Категория животни** | **Свързан с НДНТ общ екскретиран азот/фосфор (kg екскретиран азот/фосфор за жизнено пространство за едно животно/година)** |
| Общ екскретиран азот,  изразен като N | **кокошки-носачки** | 0,8 |
| Общ екскретиран фосфор,  изразен като P2O5 | **кокошки-носачки** | 0,45 |

**Условие 9.2.6.** При експлоатацията на инсталацията по **Условие № 2** емисиите на амоняк във въздуха за жизнено пространство за едно животно/година не трябва да превишават определените в **Таблица 9.2.6.1.** стойности. Методът на изчисление/оценката на емисиите да се съгласува с РИОСВ чрез плана за мониторинг.

**Таблица 9.2.6.1. НДНТ-СЕН за емисии на амоняк във въздуха от помещението за отглеждане на птици (кокошки-носачки)**

|  |  |  |
| --- | --- | --- |
| **Параметър** | **Категория животни** | **НДНТ-СЕН**  **(kg NH3/жизнено пространство за едно животно/година)** |
| Амоняк, изразен като NH3 | **кокошки-носачки** | 0,08 |

**Условие 9.2.7.** Притежателят на настоящото разрешително да прилага инструкция за извършване на периодична оценка на съответствието на изчислените стойности на контролираните параметри с определените стойности в **Таблица 9.2.5.1.** и **Таблица 9.2.6.1.**, установяване на причините за несъответствията и предприемане на коригиращи действия.

**Условие 9.3. Неорганизирани емисии**

**Условие 9.3.1.** Всички емисии на вредни вещества от инсталациите по **Условие № 2.** да се изпускат в атмосферния въздух организирано през изпускащите устройства, описани в **Условие 9.2.2.**

**Условие 9.3.2.** Притежателят на настоящото разрешително да прилага инструкция за периодична оценка за наличието на източници на неорганизирани емисии на площадката, установяване на причините за неорганизираните емисии от тези източници и предприемане на мерки за ограничаването им.

**Условие 9.3.3.** Притежателят на настоящото разрешително да прилага инструкция за извършване на периодична оценка на спазването на мерките за предотвратяване и ограничаване на неорганизираните емисии, установяване на причините за несъответствията и предприемане на коригиращи действия.

**Условие 9.3.4.** Притежателят на настоящото разрешително да предприема всички необходими мерки за ограничаване емисиите на прахообразни вещества, съгласно изискванията на чл. 70 на Наредба № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии.

**Условие 9.3.5.** С цел намаляване емисиите на амоняк от всяко хале за отглеждане на кокошки носачки на площадката да се използват следните техники:

* използване на поилна система, предотвратяваща разлива на вода в помещението;
* използване на система за принудителна вентилация на помещението;
* отстраняване на оборския тор автоматично чрез транспортни ленти два пъти седмично без сушене с въздух;

**Условие 9.3.6.** С цел намаляване на праховите емисии от всяко хале за отглеждане на кокошки носачки на площадката притежателят на настоящото разрешително да прилага посочените по-долу техники:

* използвана е модулна хранилна система, която предотвратява разпиляването на фураж;
* използване на фуражни смески с високо съдържане на мазнини;
* използване на вентилационна система с ниска скорост на въздуха в помещението.

**Условие 9.3.7.** С цел намаляване на общия екскретиран азот и общия екскретиран фосфор във въздуха от всяко хале за отглеждане на кокошки носачки попадаща в обхвата на Приложение № 4 от ЗООС, притежателят на настоящото разрешително да използва следните техники:

* намаляване на съдържанието на суров протеин чрез хранителни дажби с балансирано съдържание на азот в зависимост от нуждата от енергия и лесно смилаеми аминокиселини;
* многофазово хранене с дажби, чийто състав е адаптиран към специфичните изисквания на периода на отглеждане;
* добавяне на контролирани количества основни аминокиселини към дажби с ниско съдържание на суров протеин;
* използване на одобрени добавки към фуражите, които намаляват общия екскретиран азот и общия екскретиран фосфор;
* използване на неорганични фосфати с висока смилаемост за частично заменяне на традиционните източници на фосфор във фуражите.

**Условие 9.3.8.** Притежателят на настоящото комплексно разрешително да прилага инструкция за изпълнение на мерките/техниките, описани в **Условие 9.3.5.**, **Условие 9.3.6.** и **Условие 9.3.7..**

**Условие 9.3.9.** Резултатите от прилагането на инструкцията по **Условие 9.3.8.** да се документират, съхраняват на площадката и представят при поискване от компетентния орган. При актуализиране на изготвената информация, операторът да представя в РИОСВ актуално копие.

**Условие 9.4. Интензивно миришещи вещества**

**Условие 9.4.1.** Притежателят на настоящото разрешително да осигури всички дейности на площадката да бъдат извършвани по начин, недопускащ разпространението на миризми извън границите на производствената площадка.

**Условие 9.4.2.** При получени оплаквания за миризми, притежателят на настоящото разрешително да предприеме незабавни действия за идентифициране на причините за появата им и мерки за предотвратяване/отстраняване на емисиите на интензивно миришещи вещества, генерирани от дейностите на площадката.

**Условие 9.4.3.** Притежателят на настоящото разрешително да прилага инструкция за периодична оценка на спазването на мерките за предотвратяване/ намаляване емисиите на интензивно миришещи вещества.

**Условие 9.4.4.** Притежателят на настоящото разрешително да прилага инструкция за периодична оценка за възможността за замърсяване с миризми в чувствителните рецептори.

**Условие 9.4.5.** В случаите, когато се очаква и/или има доказателства за замърсяване с миризми в чувствителните рецептори притежателят на настоящото разрешително да извършва периодичен мониторинг на емисиите на миризми във въздуха, чрез използване на:

* европейските (EN) стандарти (напр. чрез динамична олфактометрия съгласно EN 13725 с цел определяне на концентрацията на миризмата);
* когато се прилагат алтернативни методи, за които няма стандарти EN (напр. измерване/оценка на излагането на миризми, оценка на въздействието на миризми), може да се използват ISO, национални и други международни стандарти, които гарантират предоставянето на данни с равностойно научно качество.

**Условие 9.4.6.** В случаите, когато се очаква и/или има доказателства за достигане на миризми до чувствителните рецептори и с цел предотвратяване или, където това не е практически осъществимо, намаляване на емисиите на миризми от стопанството притежателят на настоящото разрешително да изготви, изпълни и при необходимост редовно да преразглежда план за управление на миризмите, който да включва следните елементи:

* протокол, съдържащ подходящи действия и срокове;
* протокол за провеждане на мониторинг на миризмите;
* протокол за реагиране при установяване на замърсяване с миризми;
* програма за предотвратяване и отстраняване на миризми, предназначена например за определяне на източника(ците); за мониторинг на емисиите на миризми за характеризиране на приноса на източниците и за прилагането на мерки за тяхното отстраняване и/или намаляване;
* преглед на предишните инциденти и мерки за справяне с миризмите и разпространение на информация за инцидентите, свързани с миризмите.

**Условие 9.4.7.** Притежателят на настоящото комплексно разрешително да прилага инструкция за изпълнение на мерките/техниките, описани в **Условие 9.4.5. и Условие 9.4.6.**

**Условие 9.4.8.** Резултатите от прилагането на инструкцията по **Условие 9.4.7.** да се документират**,** съхраняват на площадката и представят при поискване от компетентния орган. При актуализиране на изготвената информация, операторът да представя в РИОСВ актуално копие.

**Условие 9.5.** Въздействие на емисиите на вредни вещества върху качеството на атмосферния въздух

**Условие 9.5.1.** Емисиите на вредни вещества в атмосферния въздух, генерирани от дейностите на площадката да не водят до нарушаване на действащите норми за качество на въздуха.

**Условие 9.6. Условия за собствен мониторинг**

**Условие 9.6.1. Изисквания към собствения мониторинг на емисиите на вредни вещества във въздуха**

**Условие 9.6.1.1.** Притежателят на настоящото разрешително да определя годишните количества на замърсителите (kg/y) в атмосферния въздух по Допълнение 4 на Ръководство за прилагане на ЕРИПЗ, съгласно изискванията на Регламент № 166/2006г. относно създаването на Европейски регистър за изпускането и преноса на замърсителите (EРИПЗ).

**Условие 9.6.1.2.** В срок до един месец от влизане в сила на настоящето разрешително притежателят на настоящото разрешително да изготви и съгласува с РИОСВ план за мониторинг на общия екскретиран азот и общия екскретиран фосфор и съответно емисиите на амоняк и прах във въздуха, съобразен с условията на разрешителното.

**Условие 9.6.1.3.** Веднъж годишно притежателят на настоящото комплексно да извършва мониторинг на отделените в оборския тор общ азот и общ фосфор, чрез изчисляване на емисиите чрез използване на масовия баланс на азота и фосфора въз основа на приемания фураж, съдържанието на суров протеин в дажбите, общия фосфор и показателите на животните, или да извършва оценка на емисиите чрез анализ на оборския тор за общо съдържание на азот и фосфор, при спазване на регламентираните стойности в **Таблица 9.2.3.1.**

**Условие 9.6.1.4.** Веднъж годишно притежателят на настоящото комплексно разрешително да извършва мониторинг на емисиите на амоняк във въздуха, чрез използване на емисионни коефициенти, при спазване на регламентираните стойности в **Таблица 9.2.4.1.**

**Условие 9.6.1.5.** Веднъж годишно притежателят на настоящото разрешително да извършва мониторинг на праховите емисии, чрез оценка с използване на емисионни коефициенти или чрез използване на методите от стандартите EN, или на други методи (ISO, национални и международни), които осигуряват данни с равностойно научно качество.

**Условие 9.6.2. Документиране и докладване**

**Условие 9.6.2.1.** Притежателят на настоящото разрешително да документира и съхранява за всяко изпускащо устройство (вентилатор) максималния дебит на отпадъчните газове, стойностите на контролираните параметри и честотата на мониторинг на общия екскретиран азот, фосфор, емисиите на амоняк и прах във въздуха, определена и съгласувана с плана за мониторинг на емисиите в атмосферата, за всяка календарна година отделно и да ги предоставя при поискване от компетентния орган.

**Условие 9.6.2.2.** Притежателят на настоящото разрешително да документира и съхранява на площадката информация за всички вещества и техните количества, свързани с прилагането на Европейски регистър за изпускането и преноса на замърсителите (EРИПЗ).

**Условие 9.6.2.3.** Притежателят на настоящото разрешително да документира и съхранява резултатите от изпълнението на мерките за предотвратяване/намаляване на неорганизираните емисии и интензивно миришещи вещества, генерирани от дейностите на площадката.

**Условие 9.6.2.4.** Притежателят на настоящото разрешително да документира и съхранява постъпилите оплаквания за миризми в резултат от дейностите, извършвани на площадката.

**Условие 9.6.2.5.** Притежателят на настоящото разрешително да документира и съхранява резултатите от оценката на съответствието на измерените/изчислените стойности на контролираните параметри с определените в разрешителното стойности и емисионни норми (вкл. степента и времевия период на превишаването им), установените причини за несъответствия и предприетите коригиращи действия.

**Условие 9.6.2.6.** Притежателят на настоящото разрешително да докладва ежегодно, като част от ГДОС стойностите на изчислените в съответствие с **Условие 6.6** количества емитирани замърсители във въздуха, за всяко изпускано вредно вещество от инсталацията по **Условие № 2,** попадаща в обхвата на Приложение № 4 към ЗООС.

**Условие 9.6.2.7.** Резултатите от прилагането на инструкциите по **Условие 9.2.5., Условие 9.3.8. и Условие 9.4.7.** да се документират**,** съхраняват на площадката и представят при поискване от компетентния орган. При актуализиране на изготвената информация, операторът да представя в РИОСВ актуално копие.

**Условие 9.6.2.8.** Притежателят на настоящото комплексно разрешително да докладва информацията по **Условие 9.4.5. , Условие 9.4.6.**, **Условие 9.6.1.3., Условие 9.6.1.4. и Условие 9.6.1.5.**, като част от ГДОС.

**Условие № 10 Емисии в отпадъчните води**

При работа на инсталацията по **Условие № 2** не се разрешава заустване на отпадъчни води от производствената площадка във водни обекти.

**Условие 10.1. Битово-фекални отпадъчни води**

**Условие 10.1.1.** Притежателят на настоящото разрешително да отвежда битово-фекални отпадъчни води от площадката, единствено във водоплътна изгребна яма с обем 36 м3, обозначена на Приложение ……. от заявлението.

**Условие 10.1.2.** Съдържанието на изгребната яма, по **Условие 10.1.1** да се предава, съгласно сключен договор за приемане и пречистване на отпадъчните води със експлоатиращото селищната канализационна система и/или селищната пречиствателна станция при спазване на условията в него. Почистването и извозването на отпадъчните води да се извършва от лицензирана за услугата фирма, съгласно сключен договор и при спазване на условията в него.

**Условие 10.1.3.** Притежателят на настоящото разрешително да прилага инструкция за периодична проверка и поддръжка на състоянието на отвеждащата до безотточната изгребна яма, канализационна мрежа на площадката на дружеството, както и периодично проверка на водоплътността на изгребната яма и нивото на отпадъчните води в нея, включително установяване на течове и предприемане на коригиращи действия за тяхното отстраняване.

**Условие 10.2. Документиране и докладване**

**Условие 10.2.1.** Пълната информация за всички регистрирани в изпълнение на **Условие 10.1.3.** течове през съответната година и предприетите коригиращи действия, както и информация за колко време е отстранен теча, да се съхранява на площадката и да се предоставя на компетентния орган при поискване.

**Условие 10.2.2.** Информацията по **Условие 10.2.1** от настоящото разрешително да се докладва ежегодно като част от ГДОС.

**Условие № 11. Управление на отпадъците**

**Условие 11.2. Приемане на отпадъци за третиране**

На притежателя на настоящото разрешително не се разрешава приемане на отпадъци за третиране на територията на площадката по **Условие 3.3.**

**Условие 11.3. Предварително съхраняване на отпадъци**

**Условие 11.3.1.** На притежателя на настоящото разрешително се разрешава да извършва предварително съхраняване на отпадъци с кодове и наименования:

|  |  |  |
| --- | --- | --- |
| **Код** | **Наименование на отпадъка** | **Годишно количество, разрешено за съхраняване, t/y** |
| 15 01 02 | Пластмасови опаковки | 0,03 |
| 20 01 01 | Хартия и картон | 0,1 |
| 20 01 36 | Излязло от употреба електрическо и електронно оборудване, различно от упоменатото в кодове 20 01 21, 20 01 23 и 20 01 35 | 0,04 |

**Условие 11.3.2.** На притежателя на настоящото разрешително се разрешава да извършва предварително съхраняване на отпадъците, образувани при производствената дейност на площадката, за срок, не по-дълъг от:

* три години при последващо предаване за оползотворяване;
* една година при последващо предаване за обезвреждане.

**Условие 11.3.3.** Притежателят на настоящото разрешително да представи в срок до един месец от датата на издаване на комплексното разрешително в РИОСВ актуален план/карта на площадката, в който са означени местата за предварително съхранение на всички отпадъци, образувани на площадката.

**Условие 11.3.4.** При планирана промяна на място за съхраняване на образуваните на площадката отпадъци притежателят на настоящото разрешително да представи в РИОСВ актуализация на горната схема, в срок един месец преди осъществяване на промяната.

**Условие 11.3.5.** Притежателят на настоящото разрешително да извършва предварително съхраняване на опасните отпадъци, образувани при експлоатация на инсталациите по **Условие № 2.**, в добре затварящи се съдове, изготвени от материали, които не могат да взаимодействат с отпадъците. Съдовете да бъдат обозначени с добре видими надписи “опасен отпадък”, код и наименование на отпадъка, съгласно Наредба № 2/23.07.2014 г. за класификация на отпадъците и в съответствие с изискванията на Наредба № Н-4/02.06.2023 г. за условията и изискванията, на които трябва да отговарят площадките за съхраняване или третиране на отпадъците, за разполагане на съоръжения за третиране на отпадъци и транспортиране на производствени и опасни отпадъци.

**Условие 11.3.6.** Предварителното съхранение на излязло от употреба електрическо и електронно оборудване да се извършва в съответствие с изискванията на Наредба за излязлото от употреба електрическо и електронно оборудване.

**Условие 11.3.7.** Притежателят на настоящото разрешително да прилага инструкция за периодична оценка на съответствието на предварителното съхраняване с условията на разрешителното, на причините за установените несъответствия и за предприемане на коригиращи действия.

**Условие 11.4. Транспортиране на отпадъците**

**Условие 11.4.1.** На притежателя на настоящото разрешително се разрешава да предава за транспортиране отпадъците извън територията на площадката, на лица, притежаващи приложимите, съгласно ЗУО документи за осъществяване на съответната дейност, включително въз основа на сключен договор. В случай, че тази дейност ще се извършва от притежателя на настоящото разрешително, същият следва да притежава такива документи.

**Условие 11.4.2.** Притежателят на настоящото разрешително да изготвя, съхранява и представя на контролните органи при поискване за всяка партида транспортиран отпадък копия от следните документи:

1. За производствени отпадъци:
   * съпроводителен документ.

**Условие 11.5. Оползотворяване, в т.ч. рециклиране на отпадъци**

**Условие 11.5.1.** На притежателя на настоящото разрешително се разрешава да предава за оползотворяване, в т.ч. рециклиране, отпадъците от дейността на предприятието, извън територията на площадката, единствено на лица, притежаващи документ по чл. 67 и/или по чл. 78 от ЗУО или комплексно разрешително за конкретния вид отпадък и за извършване на съответната дейност, въз основа на писмен договор, или да ги предава по реда и при спазване на изискванията на Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци.

**Условие 11.5.2.** Притежателят на настоящото разрешително да предава отпадъците, образувани от дейността на предприятието при експлоатацията на инсталациите по **Условие 2.,** приоритетно за оползотворяване пред обезвреждане.

**Условие 11.6.** **Обезвреждане на отпадъците**

**Условие 11.6.1.** На притежателя на настоящото разрешително се разрешава да предава за обезвреждане отпадъците от дейността на предприятието извън територията на площадката единствено на лица, притежаващи разрешение по чл. 67 от ЗУО или комплексно разрешително за конкретния вид отпадък и за извършване на съответната дейност, въз основа на писмен договор или да ги предава по реда и при спазване на изискванията на Регламент (ЕО) № 1013/2006 на Европейския парламент и на Съвета от 14 юни 2006г. относно превози на отпадъци.

**Условие 11.7. Контрол и измерване на отпадъците**

**Условие 11.7.1.** Притежателят на настоящото разрешително да осъществява измерване/изчисляване на количествата генерирани на площадката отпадъци, с цел определяне на:

* годишно количество образуван отпадък.

**Условие 11.7.2.** Притежателят на настоящото разрешително да прилага инструкция за измерване или изчисляване на количествата образувани отпадъци.

**Условие 11.7.3.** Притежателят на настоящото разрешително да прилага инструкция за оценка на съответствието на наблюдаваните годишни количества образувани отпадъци с определените такива в условията на разрешителното. Инструкцията да включва установяване на причините за несъответствия и предприемане на коригиращи действия.

**Условие 11.8.** **Анализи на отпадъците**

**Условие 11.8.1.** Притежателят на настоящото разрешително да извърши анализи на образуваните при производствената дейност отпадъци с цел класификация на отпадъците по чл. 3 от ЗУО.

**Условие 11.8.2.** Анализите на отпадъците да бъдат извършвани от акредитирани лаборатории, в съответствие с чл. 3 ал. 7 от ЗУО.

**Условие 11.9.** **Документиране и докладване**

**Условие 11.9.1.** Притежателят на настоящото разрешително да документира и докладва дейностите по управление на отпадъците съгласно изискванията на Наредба № 1 от 04.06.2014 г. за реда и образците, по които се предоставя информация за дейностите по отпадъците, както и реда за водене на публични регистри.

**Условие 11.9.2.** Притежателят на настоящото разрешително да документира всички измервани/изчислявани съгласно **Условие 11.7.** количества на отпадъците и да докладва като част от ГДОС образуваните количества отпадъци като годишно количество.

**Условие 11.9.3.** Притежателят на настоящото разрешително да докладва като част от ГДОС обобщена информация по изпълнението на условията на КР към управлението на отпадъците.

**Условие 11.9.4.** Притежателят на настоящото разрешително да съхранява на площадката всяка информация, чието документиране се изисква с горните условия (**Условие № 11. Управление на отпадъците**) за срок не по-кратък от пет календарни години, ако не е указано друго в съответната нормативна уредба. Информацията да се предоставя при поискване от компетентните органи.

**Условие 11.9.5.** Притежателят на настоящото разрешително да докладва преносите извън площадката на неопасни отпадъци, в определените случаи, посочени в Регламент № 166/ 2006 г. относно създаването на Европейски регистър за изпускането и преноса на замърсители (ЕРИПЗ).

**Условие 11А. Управление на странични животински продукти**

**Условие 11.А.1.** Притежателят на настоящото разрешително да осъществява измерване/изчисляване на годишно количество образуван оборски тор.

**Условие 11.А.2.** Притежателят на настоящото разрешително да документира измервани/изчислявани количества торови маси и да докладва като част от ГДОС образуваните количества като годишно количество.

**Условие 11.А.3.** На притежателя на настоящето разрешително се разрешава да използва торовите маси, образувани от дейността по отглеждане на птици (кокошки-носачки) за предаване на земеделски производители, съгласно сключен договор.

**Условие № 12. Шум**

**Условие 12.1. Емисии**

**Условие 12.1.1.** Дейностите, извършвани на производствената площадка, да се осъществяват по начин, недопускащ предизвикване на шум в околната среда над граничните стойности на еквивалентно ниво на шума, както следва:

По границите на производствената площадка:

* дневно ниво – 70 dB(A);
* вечерно ниво – 70 dB(A);
* нощно ниво – 70 dB(A);

В мястото на въздействие (в най-близко разположените спрямо промишления източник урбанизирани територии и извън тях):

* дневно ниво – 55 dB(A);
* вечерно ниво – 50 dB(A);
* нощно ниво – 45 dB(A).

**Условие 12.2.** **Контрол и измерване**

**Условие 12.2.1.** Притежателят на настоящото разрешително да извършва не по-малко от един път в рамките на две последователни календарни години собствени периодични измервания на:

* общата звукова мощност на площадката;
* еквивалентните нива на шум в определени точки по границата на площадката;
* еквивалентните нива на шум в мястото на въздействие.

**Условие 12.2.2.** Притежателят на настоящото разрешително да прилага инструкция за наблюдение на показателите по **Условие 12.2.1.**

**Условие 12.2.3.** Притежателят на настоящото разрешително да прилага инструкция за оценка на съответствието на установените еквивалентните нива на шума по границата на производствената площадка и в мястото на въздействие с разрешените такива, установяване на причините за допуснатите несъответствия и предприемане на коригиращи действия. Наблюденията се провеждат при спазване изискванията на чл. 16, ал. 2 и чл. 18 от Наредба № 54/13.12.2010 г. за дейността на националната система за мониторинг на шума в околната среда и за изискванията за провеждане на собствен мониторинг и предоставяне на информация от промишлените източници на шум в околната среда, Обн. ДВ. бр. 3 от 11 Януари 2011 г. и в съответствие с “Методика за определяне на общата звукова мощност, излъчвана в околната среда от промишлено предприятие и определяне нивото на шума в мястото на въздействие”.

**Условие 12.3.** **Документиране и докладване**

**Условие 12.3.1.** Притежателят на настоящото разрешително да документира, съхранява на площадката и представя при поискване от контролните органи на резултатите от наблюдението на определените показатели.

**Условие 12.3.2.** Притежателят на настоящото разрешително да документира, съхранява на площадката и представя при поискване от контролните органи на резултатите от оценката на съответствието на установените еквивалентни нива на шума по границата на производствената площадка и в мястото на въздействие с разрешените такива, установените причини за допуснатите несъответствия и предприетите коригиращи действия.

**Условие 12.3.3.** Притежателят на настоящото разрешително да докладва като част от ГДОС:

* оплаквания по отношение на шума от живущи около площадката;
* резултатите от извършени през изтеклата отчетна година наблюдения, в съответствие с изискванията на чл. 30, ал. 3 от Наредба № 54/13.12.2010 г. за дейността на националната система за мониторинг на шума в околната среда и за изискванията за провеждане на собствен мониторинг и предоставяне на информация от промишлените източници на шум в околната среда, Обн. ДВ. бр. 3 от 11 Януари 2011 г.;

установени несъответствия с поставените в разрешителното максимално допустими нива на шума, причини за несъответствията, предприети/планирани коригиращи действия.

**Условие № 13 Опазване на почвата и подземните води от замърсяване**

**Условие 13.1. Мерки за опазване на почвата** **и подземните води от замърсяване**

**Условие 13.1.1.** На притежателя на настоящото разрешително не се разрешава инжектиране, реинжектиране, пряко или непряко отвеждане на приоритетно опасни, приоритетни, опасни и вредни вещества в подземните води и почвите.

**Условие 13.1.2.** Притежателят на настоящото разрешително да прилага инструкция за периодична проверка за наличие на течове от тръбопроводи и оборудване, разположени на открито, установяване на причините и отстраняване на течовете.

**Условие 13.1.3.** Притежателят на настоящото разрешително да прилага инструкция съдържаща мерки за отстраняване на разливи и/или изливания от вещества/препарати, върху производствената площадка.

**Условие 13.1.4.** Притежателят на настоящото разрешително да прилага инструкция за периодична проверка и поддръжка на канализационната система за отпадъчни води на площадката.

**Условие 13.1.5.** Не се допуска използването на материали, съдържащи приоритетни вещества при изграждането на конструкции, инженерно строителни съоръжения и други, при които се осъществява или е възможен контакт с подземните води и почвите и от които същите могат да бъдат замърсени.

**Условие 13.1.6.** Притежателят на настоящото разрешително да осигурява съхраняването на достатъчно количество подходящи сорбиращи материали за почистване в случай на разливи на определени за целта места.

**Условие 13.1.7.** Притежателят на настоящото разрешително да прилага инструкция за предотвратяване на наличие на течности в резервоари, технологично/пречиствателно оборудване или тръбопроводи, от които са установени течове, до момента на отстраняването им.

**Условие 13.2.** **Условия за мониторинг на почвата**

**Условие 13.2.1.** Притежателят на настоящото разрешително да извършва собствен мониторинг за състоянието на почвите на територията на площадка в постоянни мониторингови пунктове по показателите, посочени в **Таблица 13.2.1**. Пробовземането и анализите да се извършват от акредитирани лаборатории.

**Таблица 13.2.1**.

|  |  |
| --- | --- |
| **Показател** | **Честота** |
| Активна реакция pН | Веднъж на 10 години |
| Нефтопродукти | Веднъж на 10 години |
| Общ азот | Веднъж на 10 години |
| Общ фосфор | Веднъж на 10 години |

**Условие 13.2.2.** В срок до един месец от влизане в сила на настоящото разрешително, притежателят му да изготви и представи за съгласуване в РИОСВ и ИАОС, план за собствен мониторинг на почви, съобразен с условията на настоящото разрешително.

**Условие 13.3. Документиране и докладване**

**Условие 13.3.1.** Притежателят на настоящото разрешително да документира и съхранява на площадката обобщени резултати от изпълнение на инструкциите по **Условие 13.1.**

**Условие 13.3.2.** Притежателят на настоящото разрешително да документира и съхранява на площадката предприети допълнителни мерки за опазване на почвата и подземните води.

**Условие 13.3.3.** Притежателят на настоящото разрешително да докладва като част от ГДОС обобщени резултати от изпълнение на инструкциите по **Условие 13.1.**

**Условие 13.3.4.** Притежателят на настоящото разрешително да докладва предприетите допълнителни мерки за опазване на почвата и подземните води по **Условие 13.3.3.,** като част от ГДОС.

**Условие 13.3.5.** Притежателят на настоящото разрешително да докладва резултатите от собствения мониторинг на почви по **Условие 13.2.1.** като част от ГДОС.

**Условие № 14. Предотвратяване и действия при аварии и случаи на непосредствена заплаха за екологични щети и/или причинени екологични щети**

**Условие 14.1.** Притежателят на настоящото разрешително да прилага инструкция за оценка на риска от аварии при извършване на организационни и технически промени.

**Условие 14.2.** Притежателят на настоящото разрешително да предприеме мерки за предотвратяване, контрол и/или ликвидиране на последствията от аварии.

**Условие 14.3.** Притежателят на настоящото разрешително да води документация за всяка възникнала аварийна ситуация, описваща:

* причините за аварията;
* време и място на възникване;
* последствия върху здравето на населението и околната среда;
* предприети действия по прекратяването на аварията и/или отстраняването на последствията от нея.

Документацията да се съхранява и представя при поискване от компетентния орган.

**Условие 14.4.** Притежателят на настоящото разрешително незабавно да уведомява РИОСВ и БД и да води документация за следните случаи:

* измерени концентрации на вредни вещества над емисионните норми, заложени в разрешителното;
* непланирана емисия;
* инцидент, който е причинил замърсяване на повърхностни или подземни води, или е застрашил въздуха и/или почвата, или при който се изисква Общината да реагира незабавно.

**Условие № 15. Преходни режими на работа (пускане, спиране, внезапни спирания и други)**

**Условие 15.1.** Притежателят на настоящото разрешително да прилага план за мониторинг при анормални режими на инсталацията по **Условие 2**, който да включва като минимум вида, количествата и продължителността във времето на извънредните емисии и начините за тяхното измерване и контролиране. Обобщени резултати от мониторинга да се представя като част от ГДОС.

**Условие 15.2.** На притежателя на настоящото разрешително се разрешава експлоатацията на дизелов агрегат, единствено за осигуряване на аварийно електрозахранване на площадката.

**Условие № 16. Прекратяване на работата на инсталациите или на части от тях**

**Условие 16.1.** В случай на взето от оператора решение за прекратяване на дейността на инсталациите, посочени в **Условие № 2** на настоящото разрешително или на части от тях, притежателят му да уведоми РИОСВ.

**Условие 16.2.** Един месец преди прекратяване на дейността на инсталациите или части от тях, притежателят на настоящото разрешително да представи в РИОСВ подробен план за закриване на дейностите на площадката или части от тях. Обхватът на плана да включва като минимум:

* отстраняване от площадката на всички контролирани от законодателството по околна среда вещества/ материали;
* почистване (отстраняване/ демонтиране при окончателно закриване) на тръбопроводи и съоръжения, които са работили с вещества/ материали, контролирани от националното законодателство;
* почистване (отстраняване/ демонтиране при окончателно закриване) на складови помещения/ складови площадки, временни площадки за съхранение на отпадъци, обваловки и басейни;
* почистване и рекултивиране на замърсената на територията на площадката почва;
* инструкции и отговорни лица за всяка от дейностите по закриване.

**Условие 16.3.** В случай, че изпълнението на Плана за закриване дейността на инсталациите или части от тях налага промяна в условията на комплексното разрешително, да се предприемат необходимите действия за разрешаването на тези промени преди изпълнение на Плана по **Условие 16.2.**

**Условие 16.4.** Един месецпреди временно прекратяване на дейността на инсталациите (технологичните съоръжения) или на части от тях, да се изготви и представи в РИОСВ подробен План за временно прекратяване на дейностите на площадката или част от тях. Планът да включва като минимум:

* почистване на тръбопроводи и оборудване, които са работили с вещества/ материали, контролирани от националното законодателство;
* почистване на складови помещения/ складови площадки, временни площадки за съхранение на отпадъци, обваловки и басейни;
* инструкции и отговорни лица за всяка от дейностите по временно прекратяване;
* окончателна цена за всяка от дейностите и осигуряване на необходимите средства.

**Условие 16.4.1.** Притежателят на настоящото разрешително да актуализира Планът за временно прекратяване при всяка промяна в експлоатацията на инсталацията.

**Условие 16.5.** Изпълнението на мерките по плановете по **Условие 16.2.** и **Условие 16.4.** да се докладва, като част от съответния ГДОС.

**Условие 16.6.** В случай, че се закриват всички инсталации и дейности по Приложение № 4 към ЗООС се изисква операторът да:

* направи оценка на състоянието на замърсяване на почвата и подземните води с опасни вещества, използвани, произвеждани или изпускани от инсталацията през целия период на експлоатация;
* предприеме мерки за отстраняване на замърсяването до връщане на почвата и/или подземните води до базовото състояние, съгласно докладите за базово състояние, в случай, че оценката е показала значително замърсяване на почвата и на подземните води;
* предприеме допълнителни действия за отстраняване, контролиране, ограничаване или намаляване на опасните вещества така, че предвид характеристиката на площадката и бъдещото й предназначение да не представлява риск за човешкото здраве и околната среда – когато установените в доклада за базово състояние нива на замърсяване представляват такъв риск;
* извършва действията по предходната подточка дори когато от него не се изисква да представя базов доклад, т. е. когато не използва, произвежда или изпуска съответни опасни химични вещества, но е заварил такова предходно замърсяване. Подходът за определяне дали опасни химични вещества са съответни е указан в Съобщение на Европейската комисия за насоки относно изготвянето на докладите за базово състояние, налично на интернет страницата на МОСВ;
* изготви и представи в РИОСВ доклад за изпълнението на дейностите за привеждане на площадката в задоволително състояние с оглед одобреното й бъдещо предназначение.

**Приложение №1. Списък с документи**

1. Заявление за издаване на комплексно разрешително на „ЯЙЦЕПРОМ” АД, гр. Кърджали, площадка с. Глухар;
2. Приложения към Заявление за издаване на комплексно разрешително на „ЯЙЦЕПРОМ” АД, гр. Кърджали, площадка с. Глухар.
3. Допълнено Заявление за издаване на комплексно разрешително на „ЯЙЦЕПРОМ” АД, гр. Кърджали, площадка с. Глухар